**ОБЩИНСКА ИЗБИРАТЕЛНА КОМИСИЯ КАЗАНЛЪК**

**П Р О Т О К О Л**

**№ 71**

**Казанлък, 19.05.2021 г.**

Заседанието се откри в 17:30 ч. от Председателя Здравко Балевски, при следния:

**Дневен ред:**

1. Приемане на писмено становище по образувано срещу Решение №80/05.03.2021 год. по адм.дело №114/2021 год. по описа на Административен съд Стара Загора, Административно дело № 4099/2021 год. по описа на ВАС на РБ и приемане на решение за процесуално представителство.

2. Разни.

На заседанието присъстват Здравко Балевски, Николай Господинов, Тюркян Салиева, Таня Димитрова, Мариана Стойнева, Йорданка Арнаудова, Петър Иванов, Милена Кацарова, Ваня Андреева и Спас Спасов – 10 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на Общинска избирателна комисия Казанлък.

Г-н Балевски предложи да се премине към разглеждане на текущите въпроси по дейността на Комисията по предварително обявения дневен ред.

**По т.1 от Дневния ред:**

1. Председателят докладва, че в Общинска избирателна комисия Казанлък е постъпила Касационна жалба от Кенан Шакир Саид, срещу Решение №80/05.03.2021 год. по адм.дело №114/2021 год. по описа на Административен съд Стара Загора, с което жалбата на Кенан Ш. Саид против Решение №256/17.02.2021г на Общинска избирателна комисия Казанлък за предсрочно прекратяване пълномощията на Кенан Ш. Саид, като Кмет на кметство с.Копринка и е обезсилено Удостоверение № 12/05.11.2019 год. на Кенан Ш. Саид, като Кмет на кметство с.Копринка е отхвърлена.

В жалбата се излагат аргументи за незаконосъобразност на обжалваното решение.

Предвид изложеното, Общинска избирателна комисия Казанлък следва да приеме общо становище по подадената жалба и да определи лице, което да я представлява в производството по оспорване на цитирания по-горе акт в съответствие със становището на комисията.

Председателят на Комисията предостави възможност за мнения, предложения и възражения.

Комисията счита, че посочените в жалбата пороци не са налице и оспорваното решение е правилно и законосъобразно.

Премина се в режим на поименно гласуване на предложения проект за решение.

**„За“** приемане на решението гласуваха 9 от членовете на комисията (Здравко Балевски, Николай Господинов, Таня Димитрова, Мариана Стойнева, Йорданка Арнаудова, Петър Иванов, Милена Кацарова, Ваня Андреева и Спас Спасов).

**„Против“** приемане на решението – 1, Тюркян Салиева.

Във връзка с гореизложеното и на основание чл. 87, ал. 1, т. 34 от Изборния кодекс, Общинска избирателна комисия Казанлък взе следното:

**РЕШЕНИЕ № 260**

1. ОИК Казанлък оспорва изцяло Касационна жалбаот Кенан Ш. Саид, против Решение №80/05.03.2021 год. по адм.дело №114/2021 год. по описа на Административен съд Стара Загора.
2. Приема писмено становище, приложение № 1 към настоящото Решение.

Препис от решение да се връчи на заинтересованите членове.

**По т. 2 от Дневния ред – няма предложения.**

Поради изчерпване на дневния ред заседанието бе закрито в 18:00 часа.

**ПРЕДСЕДАТЕЛ:** …………………………….

/ЗДРАВКО БАЛЕВСКИ/

**СЕКРЕТАР:**..…………………………….

/ТАНЯ ДИМИТРОВА/